સૌરાષ્ટ્રભરમાં છેલ્લા ત્રણ દિવસથી હાર્દિકને અલગ અલગ રીતે સમર્થન મળી રહ્યું છે. કોઇ ઉપવાસ આંદોલન કરી રહ્યું છે, કોઇ મુંડન કરાવી રહ્યું છે તો સ્કૂલ બસો રોકી શાળા-કોલેજમાં રજા પણ પાડવામાં આવી રહી છે. આજે રાજકોટમાં આત્મિય કોલેજ પાસે 300 પાટીદાર વિદ્યાર્થીઓએ શિક્ષણ કાર્યથી અલિપ્ત રહી જય સરદારના નારા સાથે હાર્દિકને સમર્થન આપ્યું હતું. આજે ભાવનગરના નારી ગામે બહેનોએ થાળીનાદ કરી હાર્દિક પટેલને સમર્થન આપ્યું હતું. બોટાદ તાલુકા સેવા સદન પાસે હાર્દિકના સમર્થકોએ ચક્કાજામ કર્યો હતો. યુવાનોએ સ્કૂલે જતી બસો રોકવામાં આવી હતી. તેમજ 50 જેટલા વિદ્યાર્થીઓ પણ આમાં જોડાયા હતા.